b"\n_START_ARTICLE_\nJuan Jos\xc3\xa9 D\xc3\xadaz Galiana\n_START_SECTION_\nTraject\xc3\xb2ria\n_START_PARAGRAPH_\nJuanjo D\xc3\xadaz destac\xc3\xa0 a les categories inferiors del RCD Espanyol i al CE L'Hospitalet, quan el club del Llobregat era filial espanyolista durant la temporada 1988-1989. La seg\xc3\xbcent temporada es f\xc3\xa9u c\xc3\xa0rrec de l'Espanyol en substituci\xc3\xb3 de Benet Joanet quan el club jugava a segona divisi\xc3\xb3. D\xc3\xadaz assol\xc3\xad l'ascens despr\xc3\xa9s d'eliminar el CD M\xc3\xa1laga de Juanito en l'eliminat\xc3\xb2ria de promoci\xc3\xb3 decidida per penals. Retorn\xc3\xa0 a la banqueta de l'Espanyol el 1993, substituint Jos\xc3\xa9 Manuel D\xc3\xadaz Novoa amb la intenci\xc3\xb3 de salvar l'equip del descens, fita que no assol\xc3\xad._NEWLINE_A m\xc3\xa9s va entrenar el CFJ Mollerussa, Palam\xc3\xb3s CF, Real Valladolid, SD Huesca, Andorra CF o CD Badajoz."